เริ่มเป็นประมาณ9โมง เวลานั่งหรือขยับตัวจะรู้สึกเกร็งบริเวณท้องน้อยตลอดเวลาเลยค่ะ เกิดจากอะไรคะ
สวัสดีค่ะ lyployอาการปวดเกร็งท้องน้อย อาจเกิดจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน เป็นหลังยกของหนักได้-มีเยื่อบุโพรงมดลูกเจริญผิดที่ อาจทำให้มีอาการเจ็บปวดตอนมีการสอดใส่อวัยวะเพศลึกๆ-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้ในกรณีนี้แนะนำสังเกตอาการว่าปวดตอนทำอะไร หรือมีอาการอื่นๆร่วมด้วย เช่น ปัสสาวะหรืออุจจาระผิดปกติหรือไม่ ถ้าปวดมาก มีเลือดออกผิดปกติทางช่องคลอด ตกขาวผิดปกติ มีไข้ ปัสสาวะแสบขัด ควรรีบไปพบแพทย์การดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์หรือการทำงานหรือยกของหนักไปก่อน